b"\n_START_ARTICLE_\nD\xc5\xbeainizem\n_START_SECTION_\nPregled d\xc5\xbeainizma\n_START_PARAGRAPH_\nGlavne osebnosti d\xc5\xbeainizma so Tirtankare. D\xc5\xbeainizem se je razvil v tri razli\xc4\x8dice: Digambaro, \xc5\xa0vetambaro in Stanakavasis. D\xc5\xbeaini verjamejo v ahimso, askezo karmo, samsaro in d\xc5\xbeivo. Glavno sveto besedilo d\xc5\xbeainizma je Sidhanta._NEWLINE_D\xc5\xbeainizem je s \xc5\xa1estimi milijoni privr\xc5\xbeencev med najmanj\xc5\xa1imi glavnimi svetovnimi religijami - nekako na 10. mestu. Med njimi je 6.000 d\xc5\xbeainisti\xc4\x8dnih redovnic in 2.500 menihov. Ve\xc4\x8dina redovnic je \xc4\x8dlanic \xc5\xa0vetambare. (Mary Pat Fisher) V Indiji imajo d\xc5\xbeainisti eno od vodilnih vlog v gospodarstvu in politiki. Trg diamantov upravljajo korporacije, ki jih vodijo d\xc5\xbeaini. D\xc5\xbeaini so bili pomembni v indijski kulturi, kjer so prispevali k indijski filozofiji, umetnosti, arhitekturi in znanosti. Politika Mohand\xc3\xa1sa Karam\xc4\x8dande \xc2\xbbMahatme\xc2\xab G\xc3\xa1ndhija je vodila do neodvisnosti Indije._NEWLINE_D\xc5\xbeainizem si deli pojme s hinduizmom in budizmom, vendar gre svojo pot. Zaradi svojega prepri\xc4\x8danjo o nenasilju gre d\xc5\xbeainizem prek vegetarijanstva, saj d\xc5\xbeainisti\xc4\x8dna predpisana hrana izklju\xc4\x8duje korenasto zelenjavo. Prav tako veljajo za \xc5\xa1kodljiva nekatera druga \xc5\xbeivila. Pravoverni d\xc5\xbeaini ne jedo, pijejo ali potujejo po son\xc4\x8dnem zahodu in vedno vstanejo pred son\xc4\x8dnim vzhodom._NEWLINE_D\xc5\xbeainizem kot religija omenja veliko znanstvenih pogledov, ki so jih nedavno tega odkrili zahodni znanstveniki. Ti obsegajo znanje o klicah in zamisel, da so '\xc5\xbeive'.\n_START_SECTION_\nDigambare in \xc5\xa0vetambare\n_START_PARAGRAPH_\nDve glavni d\xc5\xbeainisti\xc4\x8dni sekti izvirata iz dogodkov, ki so se zgodili okoli 200 let po smrti Mahavire. Vodja d\xc5\xbeainisti\xc4\x8dnih menihov Badrabahu je napovedal dobo lakote in je vodil vse, ki so mu sledili (okoli 12.000 ljudi) v Ju\xc5\xbeno Indijo. Dvanajst let kasneje so se vrnili, medtem pa se je razvila sekta \xc5\xa0vetambara. Badrabahujevi \xc4\x8dastilci so postali znani kot Digambare._NEWLINE_Znak d\xc5\xbeainizma vsebuje svastiko (\xe5\x8d\x90) in roko."